Kr(v)ízové	OČKO 12/2020  - december 
mesačník pre nevidiacich a slabozrakých Nitrianskeho regiónu. S podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra 
0911/328921, 0911/328922, hovoriaciweb@gmail.com

Obsah

Hádanky a kvízy o ceny  ............................................................ 1
Poskytovanie služieb KS ÚNSS Nitra.........................................3 

Hádanky a kvízy o ceny 
Keďže sa v dôsledku pandémie nemôžeme stretávať, čo nás veľmi trápi, prinášame 6 úloh – 5 hádaniek a jednu mikrokrížovku. Kto vyrieši všetky úlohy dostane väčšiu cenu, kto len niektoré, dostane cenu menšiu. Losovať sa nebude, oceníme každý úspech. Od firmy M+M manželov Macegových sme dostali darčeky, ktoré sme Vám nemohli odovzdať pri príležitosti Dňa matiek, či ich použiť ako ceny do súťaží či tomboly, tak si o ne zasúťažíme v Očku. Poďme na to! Nejde o nič ťažkého. Odpovede môžete nahlásiť telefonicky p. Zbranekovi na t. 0911 328921, alebo p. Držíkovej na t. 0911 328922,  alebo mailom do 31. 12. 2020. Ako si vyzdvihnete ceny sa dohodneme. 

1.	Najskôr malá mikrokrížovka. Lúštime len vodorovne, zvisle len tretí stĺpček označený písmenom T tajnička a tá je správnou odpoveďou na prvú úlohu 

A: Kedysi sa toto pohraničné mesto volalo Parkan
B: Najväčšie mesto na Záhorí
C: Rodná obec Mateja Hrebendu je dnes súčasťou tohto mesta. 
D: V obci sa nachádza účelové zariadenie Národnej rady SR
	    1     2    3T    4     5    6     7
A									
B								
C									
D							
   
2.	Ktorý staroveký Grécky učenec je autorom výroku:
Ideálne manželstvo musí mať dva predpoklady: Muž musí byť hluchý a žena slepá.
a) Sokrates
b) Sofokles
d) Aristoteles

3.	Komu sa to prihodilo?
Slávny umelec povedal:
„Klobáska je vrcholom všetkých pôžitkov“, keď sa ho pýtali prečo, zanietene odpovedal: „Kým tomu prídete na koreň, je po nej.“  
a) Ján Smrek 
a) Béla Bartók
c) Bertolt Brecht

A teraz hádanky, kde už je treba prísť na správne riešenie bez možností:

4.	Koľko strán má kruh?

5.	Koľko krát môžeme z čísla 25 odrátať 5?

6. Otec a syn majú dokopy 66 rokov. Keď čítame synov 
vek odzadu, dostaneme vek otca. Koľko má každý z nich rokov?
 
Poskytovanie služieb KS ÚNSS Nitra
V súčasnosti poskytuje Krajské stredisko Nitra svoje služby len na základe telefonickej dohody. V prípade, že si chcete odskúšať lupy, ďalšie pomôcky alebo potrebujete poradiť v rámci sociálnych služieb, kontaktujte nás vopred na doleuvedených tel. číslach. Radi Vám pomôžeme. V termíne od 23.12.2020 do 5.1.2021 si budú pracovníčky čerpať dovolenky. Prvý klientský deň v novom roku bude v Nitre dňa 7.1.2021. Prajeme Vám pokojné Vianočné sviatky a veľa zdravia.
Mgr. Petra Ajdariová – 0905 469 649
Mgr. Martina Gyürkyová – 0949 272 205
Mgr. Erika Šodorová – 0911 636 421

Očko 12/2020 – spracoval Josef Zbranek